Bendrojo skyriaus 2015 metų veiklos ataskaita 

Kartu su pareigybių aprašymuose nurodytomis funkcijomis Bendrojo skyriaus darbuotojai 2015 m. atliko šiuos svarbesnius darbus:


1. Parengė 2015 m. Kultūros paveldo centro (toliau – KPC) struktūros grafinio vaizdo projektus bei pareigybių sąrašą ir suderino su Kultūros paveldo departamentu prie Kultūros ministerijos (toliau – Departamentas).

2. Kartu su kitais padalinių vadovais parengė dokumentų projektus: dėl KPC Duomenų skyriaus Urbanizuotų vietovių, Vietų, Kilnojamųjų objektų ir Statinių poskyrių 2015 m. veiklos plano, dėl KPC darbuotojų, rengiančių Nekilnojamojo kultūros paveldo vertinimo tarybų aktų ir kilnojamųjų kultūros vertybių apskaitos dokumentų projektus, dėl 2015 m. darbo krūvių.


3. Suderinus su kitais specialistais parengė darbuotojų pokalbių mobiliaisiais telefonais bei fiksuoto ryšio telefonais limitų, KPC tarnybinių lengvųjų automobilių kuro normų nustatymo, Turto perdavimo, Atsakingų asmenų už KPC darbuotojų asmens duomenų tvarkymą ir atnaujinimą, Darbuotojų priedų už svarbių darbų (užduočių) vykdymą įsakymų projektus, komisijų bei darbo grupių įvairiems KPC veiklos klausimams spręsti (kontrolės efektyvumo vertinimo, KPC valdomo turto nustatymo nereikalingu arba netinkamu (negalimu) naudoti ir kt.) sudarymo įsakymų projektus. Kartu su kitais padalinių vadovais parengė KPC teikiamų mokamų paslaugų įkainius. 


4. Parengė darbuotojų 2015 m. kasmetinių atostogų grafiką, rengė įsakymų projektus dėl grafiko keitimo. Parengė KPC kultūros darbuotojų tarnybinių atlyginimų koeficientų perskaičiavimą, suderinus su Departamentu, atliko darbo sutarčių pakeitimus, kartu su Buhalterijos darbuotojais perskaičiavo kultūros darbuotojų darbo užmokesčio skirtumą už 2015 m. liepos – rugpjūčio mėn.

5. Organizavo studentų iš Vilniaus Universiteto istorijos fakulteto bei Vytauto Didžiojo universiteto praktiką KPC.


6. Rengė raštus Valstybinei darbo inspekcijai, Lietuvos Respublikos Valstybės kontrolei dėl teisės aktų išaiškinimo. Teikė informaciją fiziniams ir juridiniams asmenims.


7. Parengė ir pateikė Viešųjų pirkimų tarnybai 2014 m. mažos vertės viešųjų pirkimų ataskaitą. Parengė KPC supaprastintų viešųjų pirkimų taisykles, Viešųjų pirkimų planą. Organizavo 184 supaprastintus mažos vertės viešuosius pirkimus. Sudarė 26 ilgalaikes sutartis ir  paskelbė CVP IS. KPC užsiregistravo CVP IS kaip tiekėjas ir dalyvavo konkurse.

8. Parengė 2016 metų KPC dokumentacijos planą ir suderino su Lietuvos Valstybės Naujuoju archyvu. Suarchyvavo 2013 metų Specialiosios veiklos ir veiklos organizavimo bylas. Parengė 2013 metų nuolatinio ir ilgo saugojimo bylų apyrašus. Atrinko naikinimui KPC Bendrojo skyriaus ir Buhalterijos bylas už 1991-2004 metus kurių terminas yra pasibaigęs. Iš viso atrinkta naikinti 228 (du šimtai dvidešimt aštuonios) bylos. Parengė bylų naikinimo aktą, suderino jį su Lietuvos Valstybės Naujuoju archyvu. Tvarkė 2014 metų specialiosios veiklos ir veiklos organizavimo bylas. 

 9. Atliko smulkius, skubius KPC inventoriaus, kompiuterinių tinklų, elektros instaliacijos, santechnikos remonto darbus. Atliko KPC dalies patalpų paprastojo remonto darbų įkainių ir lėšų poreikio skaičiavimus ir vykdė susirašinėjimą su Departamentu ir rangovais, koordinavo remonto darbus.


10. Atliko kompiuterių bei kitos orgtechnikos priežiūros darbus: dalies kompiuterių operacinės sistemos ir programų perinstaliavimas, naujų kompiuterių paruošimas vartotojams, naujų „laisvai naudojamų“ (free) programų instaliavimas, kompiuteriuose susikaupusių nereikalingų sistemos sukurtų duomenų valymas, naujų periferinių įrenginių instaliavimas ir paruošimas darbui, serverio duomenų sisteminimas, kaupimas, paruošimas vartotojams, serverio programų konfigūravimas, atnaujinimas. Atliko KPC tinklapio atnaujinimą sukuriant naujus laukus ir suvedant atnaujintą informaciją.

  
11. Atliko priežiūrą ir nesudėtingą tarnybinių automobilių remontą, vežė KPC specialistus į jų komandiruotės vietas.

12. Vykdė reikiamo inventoriaus ir medžiagų pirkimus, jų perdavimą darbuotojams. Dalyvavo nereikalingo, nenaudojamo turto nurašyme ir jį likvidavo. Organizavo ir vykdė automobilio Mazda 626 nurašymą ir likvidavimą. 

13. Organizavo priešgaisrinės sistemos patikros darbus KPC ir Archyvo patalpose. 

